N á v r h
 Opatrenie 
Ministerstva financií SR z ................, ktorým sa dopĺňa výmer Ministerstva financií SR z 12.3.1996 č. R-1/1996, ktorým sa určuje rozsah tovaru s regulovanými cenami v znení neskorších predpisov

	Ministerstvo financií SR podľa § 11 a § 20 zákona Národnej rady Slovenskej republiky č. 18/1996 Z.z. o cenách  v znení zákona č. 196/2000 Z.z. ustanovuje:

Čl. I 

	Výmer Ministerstva financií SR  č. R-1/1996, ktorým sa určuje rozsah tovaru s regulovanými cenami (oznámenie č. 89/1996 Z.z.) v znení výmeru č. R-2/1996 (oznámenie č. 128/1996 Z.z.), výmeru č. R-3/1996 (oznámenie č. 231/1996 Z.z.), výmeru č. R-4/1996 (oznámenie č. 233/1996 Z.z.), výmeru č. R-5/1996 (oznámenie č. 262/1996 Z.z.), výmeru č. R-6//1996 (oznámenie č. 277/1996 Z.z.), výmeru č. R-7/1996 (oznámenie č. 301/1996 Z.z.), výmeru č. R-8/1996 (oznámenie č. 306/1996 Z.z.), výmeru č. R-9/1996 (oznámenie č. 309/1996 Z.z.), výmeru č. R-10/1996 (oznámenie č. 385/1996 Z.z.), výmeru č. R-1/1997 (oznámenie č. 45/1997 Z.z.), výmeru č. R-2/1997 (oznámenie č. 54/1997 Z.z.), výmeru č. R-3/1997 (oznámenie č. 97/1997 Z.z.), výmeru č. R-4/1997 (oznámenie č. 134/1997 Z.z.), výmeru č. R-5/1997 (oznámenie č. 179/1997 Z.z.), výmeru č. R-6/1997 (oznámenie č. 191/1997 Z.z.), výmeru č. R-7/1997 (oznámenie č. 209/1997 Z.z.), výmeru č. R-8/1997 (oznámenie č. 216/1997 Z.z.), výmeru č. R-9/1997 (oznámenie č. 232/1997 Z.z..), výmeru č. R10/1997, (oznámenie č. 247/1997 Z.z.), výmeru č. R-11/1997 (oznámenie č. 304/1997 Z.z.), výmeru č. R-12/1997 (oznámenie č. 311/1997 Z.z.), výmeru č. R-13/1997 (oznámenie č. 365/1997 Z.z.),  opatrenia č. R-1/1998 (oznámenie č. 89/1998 Z.z.), opatrenia č. R-2/1998 (oznámenie č. 207/1998 Z.z.), opatrenia č. R-3/1998 (oznámenie č. 298/1998 Z.z.), opatrenia č. R-4/1998 (oznámenie č. 328/1998 Z.z.), opatrenia č. R-5/1998 (oznámenie č.386/1998 Z.z.), opatrenia č. R-6/1998 (oznámenie č. 404/1998 Z.z.), opatrenia č. R-7/1998 (oznámenie č. 405/1998 Z.z.), opatrenia č. R-8/1998 (oznámenie č. 409/1998 Z.z.), opatrenia č. R-1/1999 (oznámenie č. 8/1999 Z.z.), opatrenia č. R-2/1999 (oznámenie č. 16/1999 Z.z.), opatrenia č. R-3/1999 (oznámenie č. 52/1999 Z.z.), opatrenie č. R-4/1999 (oznámenie č. 85/1999 Z.z.), opatrenia č. R-5/1999 (oznámenie č. 149/1999 Z.z.), opatrenia č. R-6/1999 (oznámenie č. 156/1999 Z.z.), opatrenia č. R-7/1999 (oznámenie č. 157/1999 Z.z.), opatrenia č. R-8/1999 (oznámenie č. 233/1999 Z.z.), opatrenia č. R-9/1999 (oznámenie č. 332/1999 Z.z.), opatrenia č. R-10/1999 (oznámenie č.382/1999 Z.z. a opatrenia č. R-11/1999 (oznámenie č. 383/1999 Z.z.), opatrenia č. R-12/1999 (oznámenie č. 384/1999 Z.z.), opatrenia č. R-1/2000 (oznámenie č. 28/2000 Z.z.), opatrenia č. R-2/2000 (oznámenie č. 82/2000 Z.z.), opatrenia č. R-3/2000 (oznámenie č. 198/2000 Z.z.), opatrenia č. R-4/2000 (oznámenie č. 169/2000 Z.z.), opatrenia č. R-5/2000 (oznámenie  č. 266/2000 Z.z.), opatrenia č. R-6/2000 (oznámenie č. 452/2000 Z.z.), opatrenia č. R-7/2000 (oznámenie č. 479/2000 Z.z.), opatrenia č. R-1/2001 (oznámenie č. 28/2001 Z.z.), opatrenia č. R-2/2001 (oznámenie č. 114/2001 Z.z.), opatrenia č. R-3/2001 (oznámenie č. 145/2001 Z.z.), opatrenia č. R-4/2001 (oznámenie č. 339/2001 Z.z.), opatrenia č. R-5/2001 (oznámenie č. 498/2001 Z.z.), opatrenia č. R-6/2001 (oznámenie č.568/2001 Z.z.),  sa mení takto:

1.	V časti I písm. A položka 16 znie:
16 (1)  Maximálne ceny nájmu bytu sa nevzťahujú na byty
a)	bytových družstiev zriadených alebo založených po roku 1958, ak ide o byty postavené podľa predpisov o finančnej, úverovej a inej pomoci poskytnutej podľa predpisov o finančnej, úverovej a inej pomoci družstevnej bytovej výstavbe, platných v čase ich výstavby,
b)	vo vlastníctve fyzických osôb,
c)	ktoré sú preukázateľne voľnými bytmi v bytových domoch vydaných pri náprave krívd podľa osobitných predpisov ^2)  bez ohľadu na to, kto je vlastníkom takýchto bytových domov, s výnimkou zákonného prechodu nájmu ^3)  a výmeny bytu ^4),
d)	v domoch postavených plne bez účasti prostriedkov štátneho rozpočtu, štátnych fondov a rozpočtov obcí, pre ktoré sa vydalo kolaudačné rozhodnutie po 1. februári 2001,
e)	alebo časti bytov užívaných na podnikateľskú činnosť so súhlasom vlastníka,
f)	ktoré spravuje Správa služieb diplomatického zboru,
g)	ak je ich nájomcom právnická osoba, ktorá nemá sídlo na území Slovenskej republiky alebo fyzická osoba, ktorá nemá trvalý pobyt na území Slovenskej republiky alebo zahraničný zastupiteľský úrad alebo diplomatická misia.

^2) Napríklad zákon č. 298/1990 Zb. o úprave niektorých majetkových vzťahov rehoľných rádov a kongregácií arcibiskupstva olomouckého, zákon č. 403/1990 Zb. o zmiernení následkov niektorých majetkových  krívd, zákon č. 87/1991 Zb. o mimosúdnych rehabilitáciách, zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku, zákon Národnej rady Slovenskej republiky č. 107/1993 Z.z. o vrátení majetku Matici slovenskej, zákon Národnej rady Slovenskej republiky č. 282/1993 Z.z. o zmierení niektorých majetkových  krívd spôsobených cirkvám a náboženským spoločnostiam.
^3) § 706 až 708 Občianskeho zákonníka.
^4) § 715 a 716 Občianskeho zákonníka.

(2)	Maximálne ceny nájmu bytu za mesiac, okrem nájmu bytu v bytových domoch podľa odseku 8 až 10, sa určujú podľa veľkosti podlahovej plochy bytu takto:
                                                                                        Sk/m^2
            Kategória                                            podlahovej plochy bytu
I.	23,00
II.	15,40
III.	12,30
IV.	  7,65

(3)	Maximálne ceny podľa odseku 2 sa zvyšujú o maximálne ceny nájmu ostatného zariadenia a vybavenia bytu, ktorého životnosť doteraz neuplynula, sa vypočítajú podľa ich opotrebenia takto:
                                                                           mesačné %         ročné %               životnosť
             			              opotrebenia         opotrebenia           v rokoch
a) sporák, varič                                  	0,54	          6,5	      15
b) kuchynská linka   	0,42	          5	      20
c) vstavaná skriňa 	0,42	          5	      20
d) elektrický bojler   	0,83                    10	      10
e) prietokový ohrievač vody	0,83                    10	      10
f) zdroj tepla užívaný jednotlivým
    nájomcom bytu na vykurovanie 	0,42	           5	      20
g) meracie a regulačné zariadenia pre
    tepelnú energiu a vodu             	1,04                    12,5	        8

Mesačné nájomné za ostatné zariadenie a vybavenie bytu sa určí ako jedna dvanástina čiastky vypočítanej ročným percentom opotrebenia z obstarávacích nákladov zariadenia a vybavenia bytu. Obstarávacie náklady tvorí cena vybavenia, za ktorú sa nakúpilo. U predmetov obstaraných po 1. februári 2001 sa do obstarávacích nákladov zahŕňajú aj účelne vynaložené náklady na dopravu a montáž v byte. Za vybavenie bytu neuvedeného v tomto odseku, ktorým vybaví byt prenajímateľ po dohode s nájomcom, sa výška dohodnutého nájomného neobmedzuje.

(4)	Po uplynutí životnosti ostatného zariadenia a vybavenia bytu uvedeného v odseku 4, alebo v prípadoch, keď nie je možné zistiť obstarávaciu cenu, sa maximálne mesačné nájomné ustanovuje takto:

	       a) za sporák                                                            20 Sk,
            b) za kuchynskú linku                                            20 Sk,
            c) za každé ostatné zariadenie a vybavenie            10 Sk

    (5)   Maximálne ceny nájmu podľa odseku 2 sa znižujú takto:
            a) pri bytoch suterénnych                                                                     o 10%
            b) pri bytoch na piatom a vyššom nadzemnom podlaží v domoch 
                bez výťahu
                s ústredným (diaľkovým) vykurovaním                                           o  5%
                bez ústredného (diaľkového) vykurovania                                       o 10%
            c) pri bytoch s obytnými miestnosťami vyššími ako 3,4 m                  o  5%

Na účely regulácie je rozdelenie bytov, ich zariadení a vybavenia pre určenie ceny nájmu uvedené v prílohe č. 23 (odporúča sa dať do prílohy k tomuto opatreniu ako prílohu celé znenie).

    (6)  Maximálne ceny nájmu bytu podľa odsekov 2 až 5 sa zvyšujú o 5 Sk za m^2   podlahovej plochy pivnice, plochy balkóna, lodžie a terasy. 

   (7)  Maximálne ceny nájmu bytu v bytových domoch vydaných pri náprave krívd podľa osobitných predpisov ^2), bez ohľadu na to, kto je vlastníkom takýchto bytových domov s výnimkou bytov uvedených v odseku 1 písm. c), sa určujú vo výške jedenapolnásobku maximálnej ceny nájmu podľa odsekov 2 až 6.

    (8)  Maximálne ceny nájmu bytu za mesiac v bytových domoch obstaraných s účasťou prostriedkov štátneho rozpočtu^5), štátnych fondov^6) a rozpočtov obcí, pre ktoré bolo vydané kolaudačné rozhodnutie po 1. februári 2001 sa určujú ako násobok obstarávacej ceny bytu a indexu 0,00417 čo zodpovedá 5% obstarávacej ceny bytu ročne. Do obstarávacej ceny bytu sa na účely tohto opatrenia započítava cena stavby, cena projektovej dokumentácie a cena inžinierskych činností súvisiacich s prípravou a zhotovením stavby.

       (9)  Maximálne ceny nájmu bytu podľa odseku 8 určené na rok 2002 možno od 1.1.2003 zvýšiť  indexom......(maximálne o rast cien stavebných prác, materiálov a výrobkov spotrebovávaných v stavebníctve za rok 2002).  

^5) Smernica Ministerstva výstavby a regionálneho rozvoja Slovenskej republiky, ktorou sa určujú pravidlá pre poskytovanie dotácií na obstarávanie nájomných bytov, Čl.1.
^6) Zákon č. 124/1996 Z.z. o štátnom fonde rozvoja bývania, §5.
  (10)  Ak príjmy nájomcu a osôb s ním bývajúcich v byte v bytovom dome postavenom s účasťou prostriedkov štátneho rozpočtu, štátnych fondov a rozpočtov obcí, pre ktoré bolo vydané kolaudačné rozhodnutie po 1. februári 2001  za predchádzajúci kalendárny rok presiahli limit stanovený osobitným predpisom^7), ale nepresiahli päťnásobok životného minima, možno maximálnu cenu nájmu bytu podľa ods. 8 a 9 zvýšiť indexom, o ktorý je prekročený stanovený limit príjmu. Ak mesačné príjmy nájomcu a osôb s nim bývajúcich v byte presiahli päťnásobok životného minima, výška nájomného sa dohodne.

   (11) Do ceny nájmu sa nezahŕňajú ceny služieb poskytovaných s užívaním bytu, napríklad osvetlenia a upratovania spoločných priestorov v dome, používania výťahu, domovej práčovne, kontroly a čistenia komínov, odvozu popola, smetí, splaškov, čistenia žúmp, vybavenia bytu spoločnou televíznou a rozhlasovou anténou, tepla na vykurovanie a teplej úžitkovej vody, pitnej a úžitkovej vody pre domácnosť, vody odvedenej z domácnosti a ďalších služieb, na poskytovaní ktorých sa dohodne prenajímateľ s nájomcom. Ceny služieb sa dohodujú v súlade s cenovými predpismi a rozhodnutiami cenových orgánov. Pri službách, na ktoré sa nevzťahuje cenová regulácia, sa prihliada na rozsah preukázateľných nákladov. Do cien služieb nemožno zahrnúť časť nákladov, ktorá je spojená s  nájmom nebytových priestorov.

	(12)  Preukázateľné náklady na služby spojené s užívaním bytu podľa ods. 11 sa rozúčtovávajú 
a)	rovnakým dielom na každý pripojený byt za spoločnú televíznu a rozhlasovú anténu, kontrolu a čistenie komínov,
b)	podľa  nameraných hodnôt na meradlách za dodávku tepla na vykurovanie, teplej úžitkovej vody, studenej vody, vody odvedenej z domácnosti,
c)	podľa počtu osôb bývajúcich v byte za osvetlenie, čistenie a upratovanie spoločných priestorov v dome, používanie výťahu, odvoz popola, odvoz smetí,
d)	podľa doby využívania za používanie domovej práčovne a sušiarne, resp. za množstvo spotrebovaných energií a vody,
e)	podľa veľkosti podlahovej plochy bytu za čistenie  chodníkov a ďalších služieb súvisiacich s prevádzkou spoločných častí a príslušenstva domu podľa osobitného predpisu^8),
pokiaľ osobitný predpis neurčuje inak.
–––––––––––––––––––––––––––––––––––––––––––––––––––––––––––––––––––––––––––
^7) Smernica Ministerstva výstavby a regionálneho rozvoja Slovenskej republiky, ktorou sa určujú pravidlá pre poskytovanie dotácií na obstarávanie nájomných bytov, Čl.6.
^8) Zákon č. 182/1993 Z.z. o vlastníctve bytov a nebytových priestorov v znení neskorších predpisov, §2
(13) V prílohe č. 23 ods. 9 znie:
“ 9. Za vedľajšiu miestnosť bytu sa na účely tohto opatrenia považuje kuchyňa s podlahovou plochou do 12 m^2, predsieň, hala, komora, záchod, kúpeľňa, kúpeľňový alebo sprchovací kút, špajza, prípadne ďalšie miestnosti, ktoré sa vzhľadom na svoje stavebno-technické usporiadanie nezaraďujú medzi obytné miestnosti. Do podlahovej plochy vedľajších miestností bytu sa započítava aj podlahová plocha obytnej kuchyne do 12 m^2 . Nezapočítava sa podlahová plocha pivnice.

Toto opatrenie nadobúda účinnosť 1.1.2003.

                                                                                                 Ivan Mikloš
                                                                                             podpredseda vlády 
                                                                          a minister financií Slovenskej republiky